Leif Hovelsen

Leif Hovelsen (født 1. november 1923 i Oslo, død 18. september 2011) var en norsk motstandsmann og torturoffer, kjent for sin innsats for tilgivelse og forsoning og for menneskerettigheter.

Under andre verdenskrig kom Hovelsen med i motstandsarbeid. I 1942 til 1943 var han med i utgivelsen av den illegale avisen Foto-nytt i Oslo.Luihn, Hans: Den frie hemmelige pressen i Norge under okkupasjonen 1940-45. En fortellende bibliografi, Oslo: Nasjonalbiblioteket, 1999, s. 53. Han hjalp også til med å fordele ulovlige kortbølgeapparater i Oslo-området.Einar Engebretsen: «Leif Hovelsen», Aftenposten, morgenutgaven 18. oktober 2011, del 2 s. 13. Hovelsen ble tatt av Gestapo og mishandlet slik at han mistet hørselen. Han satt på Grini resten av krigen.Peter Normann Waage: «Leif Hovelsen», Aftenposten, morgenutgaven 3. oktober 2011, del 2 s. 13.

Etter krigen arbeidet han for tilgivelse og forsoning med de tidligere okkupantene, både på det personlige og det politiske plan mellom Norge og Tyskland. Han sluttet han seg til Oxfordbevegelsen, også kjent som Moralsk opprustning, der han ble ansatt.«Doldis under Guds ledelse», Vårt Land, 1. august 2007, s. 20.

Hovelsen var forkjemper for menneskerettighetene. Han var engasjert i Den norske Helsingforskomité, der han satt i komiteens råd.«Til minne om Leif Hovelsen» , Den norske Helsingforskomité. Han var særlig engasjert i forholdene for dissidenter i Sovjetunionen, og knyttet forbindelser til personer som Andrei Sakharov, Vladimir Bukovskij og Ernst Neizvestny.«Leif Hovelsen», The Telegraph, 23. oktober 2011.

Boken All verden venter, utgitt i 1958, ble oversatt til engelsk og fransk, mens Through the Walls – Ways to Reconciliation fra 2006 også er utgitt på norsk, russisk og tysk.

Han var sønn av Karl Hovelsen og utga en biografi om sin far.

Leif Hovelsens etterlatte papirer ble i november 2014 avlevert til Riksarkivet

 Utgivelser 
 All verden venter, Oslo: Land og kirke, 1958. Digitalisert utgave fra Nasjonalbiblioteket
 Out of the Evil Night, London: Blandford, 1959
 Hors des ténèbres maudites, Neuchâtel: Éditions Delachaux & Niestlé, 1961
 The Flying Norseman: Carl Howelsen 1877–1955, Ishpeming, Michigan: National Ski Hall of Fame Press, 1983
 Through the Walls – Ways to Reconciliation, 2006
 Skvoz' stenu, Moskva: Navona, 2006
 Gjennom murene, Oslo: Euro-forum, 2007
 Durch die Mauern: Wege zur Versöhnung, Schorndorf: Hansjörg Gareis

 Referanser 

 Eksterne lenker 
 Spreng, Christoph Beat (2011). «Breaking through Walls: A Look at the Life of Leif Hovelsen», Journal of Conflictology, bd. 2, nr. 1, 2011, s. 1–7

Kategori:Personer fra Oslo
Kategori:Norske motstandsfolk under andre verdenskrig
Kategori:Norske menneskerettighetsaktivister
Kategori:Torturofre